Eesti Seenefarm on oma ajast ees visiooniga ettevõte. Meie eesmärk on kasvatada maailma parimaid seeni Eestis ja tagada kvaliteetne tooraine toidu- ja eelkõige toidulisanditööstusele, mis on viimastel aastatel väga kiiresti kasvanud.
#000000
Esimene suurim lõvilaka farm Eestis
Teadlikult tehtud sordivalikud, aasta läbi toimiv iga etappi vääristav ringmajandus, kvaliteetne kasvumaterjal ja kaasatud investorid on viinud tulemuseni, kus Eesti Seenefarm on tänaseks juba suurim lakkvaabikut ehk lõvilakka
kasvatav kodumaine farm. Eesti Põllumajandus- ja Toiduamet on tunnustanud meie toodangut mahemärgisega: EE-ÖKO-03.
#000001
Eesti Seenefarmi on juba investeerinud eestimaine toidulisandite tootja ning müüja Ecosh Life OÜ ja tänu müügiedendusele on huvi meie kvaliteetsete ravi- ja söögiseente vastu tuntav mitmes valdkonnas.
#000002
3000 m2 uut sobilikku pinda Patikal ootab seenekasvatuse laiendamise finantseerimist!
#000003
Nõudlus on täita mitme erineva sektori vajadusi nagu toidu-, toidulisandi-, restorani- ja toitlustustööstus, loodusharidus ja mahepõllundus.
#000004
Kasulikele seentele nagu lõvilakk, lakkvaabik ehk reishi, austersevik jpt on vaja kasvamiseks, kuivatamiseks ja töötlemiseks lisaruumi ning sobivaid tingimusi.
#000005
Seega pakume erinevatele investoritele võimalust tulla täna Eesti Seenefarmi oma ressursiga laiendama ja olla osa millestki, mille kasvupotentsiaal on jätkuval õnnestumisel väga suur.
#000006
Stress, vale toit, liigne lihasöömine, poolfabrikaadid, saastatud ja toitainetevaene toit, globaalne tervisekriis, sõda, keskkonna reostus ja hävimine jms – kõik see mõjutab meie heaolu ja tervist.
#000008
Toidutööstus, mis ei tapa ega saasta, vaid tervendab
Enamik Eesti Seenefarmi seentest valmistatud roogade maitsjaid tunnistavad, et kui nad ei teaks, et tegu on seentega, peaksid nad seda lihaks. Sama seen võib üheaegselt olla nii tipprestorani esindusroaks kalleimas gurmeerestoranis
kui ka toiduabi raskustes inimestele. Meie kaubandusvõrk januneb seente sortimendi laiendamise järele.
#000009
Kopeerime ja kasutame juba miljard aastat toiminud seente kasvuprotsessi ning kasutame seentele kasvukeskkonna loomiseks mahepõllunduse, loomasööda, puidutööstuse puhtaid jääke. Pärast mitmekordset saagikoristust ja tooraine vääristamist,
suuname seente poolt rikastatud kasvukeskkonna orgaanilise ja biodünaamilise mulla näol mahepõllundusse.
#000010
Looduslik tugi inimeste haprale vaimsele ja füüsilisele tervisele
Hiina ja Tiibeti meditsiinis aastatuhandeid kasutusel olnud raviseened on pakkunud tasakaalu ja leevendust tänaseks epideemiliselt levivatele uneprobleemidele, ärevusele, keskendumisraskustele, depressioonile, nõrgenenud immuunsusega
kaasnevatele terviseprobleemidele. Kõige olulisemaid raviseeni saame edukalt kasvatada koostöös teadlaste ja biotehnoloogiaga Eesti Seenefarmis.
#000011
Kasvatame söögi- ja raviseeni eestimaisel mahemajanduslikul toorainel aasta ringi
Saepurust, viljakoristusjääkidest ja põhust kokku segatud seenepakud valmistame algusest lõpuni ise, mille tulemusena on kogu protsess, koostis ja kvaliteet kontrollitud. Kvaliteetne tooraine ja kogemus tagab kvaliteetse seenesaagi
lühikese ajaga. Alates kasvupaku nakatamisest seene kultuuriga kuni saagi koristuseni kulub vaid 1-2 nädalat. Värsked seened kasvavad termokonteinerites pausideta aasta ringi ja on püsivalt saadaval ka
väljaspool seenehooaega. Lisainvesteeringuid kaasates on meil võimalik täita lisaks restoranidele ja eratarbijatele ka suurte jaekettide püsitellimusi.
#000012
Kauasäilivad pulbrid ja tooted ning laienev raviseenekasvatus
Kuivatatud seentest valmistatud pulber on pika 2-aastase säilivusajaga ja universaalselt kasutatav nii toidu- kui toidulisanditööstuses. Hetkel valmistame pulbrit lõvilakast, mille nõudlus on kasvanud kuust-kuusse. Kvaliteetne tulemus kõrge antioksüdantide sisaldusega pulbri
näol tagab püsitellimused toidulisandite valmistajate poolt. ​Lähiajal plaanime võimendada ka eesti oma lakkvaabiku e reishi ja korditsepsi kasvatamist.
#000013
Trenditooted – seenepakud kööki, kasvuhoonesse ja koduaeda ning agroturism
Müüme seente kasvukotte koduaedadesse, harrastusaednikele ja kodukokkadele. Koostöös turundusspetsialistidega loome trende, mis toetavad ise toidu kasvatamist, loodusharidust
ja seenemaailma kodudesse jõudmist. Tänaseks on Eesti Seenefarmi külastanud juba üle 5000 inimese.
#000014
Meie jääk on väärt väetis
Seenekasvatusest tekkiv jääk on orgaaniline ja biodünaamiline muld, kompost ja väärtuslik väetis taimekasvatajatele ning mahemajandusele. Nii edendame ka uue põlvkonna ringmajandust.
#000015
Rikastades seenemütseeliga mahejääktoorainet kasvatame kvaliteetseid gurmee- ja funktsionaaalseid raviseeni. Tulemuseks on väga mitmekesine tootevalik alates värsketest söögiseentest ja aiandustoodetest, järgmises
tootmisetapis valmivad kõrge kasumlikkusega kuivatatud pulbrid ja toidulisandid ning tootmistsükli lõpptsüklis valmib mahepõllunduslik muld.
#000016
Kõik meie tooted on tarbitavad ja müüdavad igas järgus jääkaineni välja. Kasvatame kõik seened Eestis kohapeal orgaaniliselt ja jätkusuutlikult.
#000017
Lisaks värsketele seentele on plahvatuslikult kasvamas lojaalne tarbijaskond tervisetoodete ja toidulisandite vallas. Inimesed otsivad ja vajavad funktsionaalseid toidutooteid, mis toetaksid nende tervist ja terviseteadlikkust. Meile
avanevad klientidena toidulisanditootjad, sealt edasi apteegid ja püsitarbijad.
#000019
Igapäevane toidulisandite tarbimine on tõusev trend
Hiina meditsiini võidukäik, loodusravi kasvav populaarsus on silmatorkavalt hoogustanud raviseente tarvitamist toidulisanditena. Kvaliteetseid vitamiine ja toidulisandeid tootva ning müüva Eesti parnteri ECOSH’i vahendusel on Eesti
Seenefarmi kvaliteetsed seenepulbrid juba laia maailma jõudnud.
#000022
Terviseteadlikkuse tõus soosib loomulikku tervislikku toitu
Viimaste aastate globaalse tervisekriisi sündmuste taustal on inimeste terviseteadlikkus oluliselt suurenenud. Teadlik tähelepanu oma tervisekäitumisele, toidule, toidulisanditele jms on märgatavalt tõusnud. See kõik mõjutab ka inimeste
toidueelistusi ja valikuid pea igal turul.
#000023
Eesti Seenefarmi eeliseks Eesti turul sarnase valdkonnaga tegelejate ees on pikaajaline kogemus, juba aastaid toimiv farm ja reaalne tootmine, kvaliteetsest kasvumaterjalist saadav kõrge antioksüdantide sisaldusega saak, püsiv suurtellija ning erinevate vääristatud toodete mitmekülgsus.
#000025
Kogemuste ja teadmistega laetult naases Heinsalu koju ja pani aluse esimesele Eesti Seenefarmile Kullamaal. Nõukogudeaegsetesse elektroodkatlamajadesse ehk hiigelsuurtesse veetünnidesse rajati 5 termokonteinerit seente kasvatuseks,
4 konteinerit kottide valmistamiseks, inokulatsiooniruumiks (seenepakkude nakatamine mütseeliga ehk seeneniidistikuga) ja pastöriseerimiseks. Eduka Hooandja toetusprojektiga rajati koridor, mis ühendas tünni konteineritega, sõprade
toetus lisas indu ja finantstuge ning seenekasvatus sai vajaliku hoo sisse.
#000028
Värske seenefarm elas üle koroonakriisist tingitud seisaku restoraniäris, mil suurimad püsikliendid olid sunnitud tellimustevoo katkestama ja Ukraina sõja algusega kaasnenud tarneraskused ning ehitusmaterjalide hinna järsu tõusu.
Kiiresti tehti vajalikud muudatused. Eesti Seenefarm laiendas lõvilaka kuivatamist ja müüki pulbrina ning seenekottide müüki hobiseenekasvatajatele. Toidulisanditootja Ecosh Life OÜ investeering Eesti Seenefarmi aitas tekkinud raskused
seljatada ja seened uue hooga kasvama panna.
#000029
Üha enam tõusid fookusesse seente raviomadused ja tänaseks on edukas Eesti toidulisanditootja ning müüja ECOSH teinud Eesti Seenefarmile ettepaneku luua tooraine kasvatamise osas sümbioos ja püsiv partnerlus.
#000030
Et ühe ettevõtja initsiatiivist tänaseks välja kasvanud globaalse levikupotentsiaaliga Eesti Seenefarm saaks oma seente kasvuks vajalikku kiiret edendavat finantstuge, on vaja Sinu ja teiste sõprade panust.
#000031
Täna kasvavad seened termokonteinerites Kullamaal Lääne-Nigula vallas.
Homme võivad need Sinu abiga olla juba Patikal 3000 m2 värskele pinnal jne.
#000032
Oleme kuvandilt ainus Eesti oma seenefarm ega ürita olla keegi teine.
#000034
Areneme Eesti Seenefarmina omasoodu, jäädes hingelt soomeugrilasteks ja kujunedes praktiliste eurooplastena päev-päevalt seenekasvatust arendades maailmakaardil oluliseks maamärgiks. Me ei vastandu, vaid loome sarnaselt seentele sümbioose
#000035
Hetkel oleme spetsialiseerunud aju- ning närvirakke taastava superseene lõvilakk (Lion’s Mane mushroom) kasvatamisele ning arendamisele.
#000036
Tartu Maaülikooli testitulemused näitasid, et meie lõvilaka pulbril on juba 8 x rohkem antioksüdante kui konkureerival Saksa mahetootjal. See on toidulisandite turul väga oluline
eristuv argument ja arvestades üldise terviseteadlikkuse tõusu ka meie peamine trump.
#000037
Tänu koostööle ja järjepidevusele näeme, et algselt väike seenefarm võib kasvatada maailma nõutuimaid seeneliike ja kasvada seeläbi paljudele oluliseks partneriks.
#000039
Investeerimine uusimatesse tehnoloogiatesse ja seadmetesse, et tagada tõhus seente kasv ja kõrge saagikus.
Uute gurmee- ja funktsionaalsete seente liikide uurimine ja katsetamine.
Uute seenepõhiste toodete, sealhulgas toidulisandite väljatöötamine mitmekesise tooteportfelli jaoks.
Meie toodete range kvaliteedikontrolli tagamine ning tervise- ja ohutusstandardite täitmine.
#000040
3. Tegevused ja administreerimine: 40% vahenditest, 200 000 €
#000042
3000-ruutmeetrise tipptasemel hoone ehitamine seente kasvatamiseks. Uute seadmete ja modulaarsete kasvukambritega. Suudame töödelda rohkem toorainet seenteks ja saavutada parem ressursitõhusus.
Töötajate palkamine ja koolitamine igapäevaste tegevuste, müügi- ja administraatorirollide jaoks.
Tõhusa logistika loomine kohalikuks ja rahvusvaheliseks tarneks.
Kvaliteetse ettevõtte ressursside planeerimise süsteemi juurutamine tõhusaks toimingute juhtimiseks ja raamatupidamiseks.
#000043
Alustame 3000 m2 suuruse seente kasvatamise hoone modifitseerimist.
Seenekasvatustehnika ja masinate ostmine ja paigaldamine.
Rakendame ettevõtte ressursside planeerimise süsteemi.
#000047
Alustame algsete seenesortide kasvatamist ja uute liikide katsetamist.
Töötame välja seenepõhised tooted, sealhulgas toidulisandid, toidutooted, aiatooted jm.
Palkame ja koolitame töötajaid seenekasvatuse, müügi ja administratiivsete rollide jaoks.
Loome ranged kvaliteedikontrolli protsessid ning tagame tervise- ja ohutusstandardid.
#000049
Lähtudes müügist ja turu reaktsioonist, plaanime farmi laiendada või võtta kasutusele rohkem seeneliike.
Jätkame uurimis- ja arendustegevust oma toodete täiustamiseks ja uute rakenduste avastamiseks.
Hindame potentsiaali uutele turgudele sisenemiseks või tootesarja laiendamiseks.
#000053
See ajakava kirjeldab meie seenefarmi plaani järgmiseks 2–3 aastaks, näidates investeeringute kasutamist ettevõtte kasvatamiseks.
#000055
Eesti Seenefarm on kiires kasvufaasis olev ettevõte.
Oleme igapäevaselt orienteeritud ettevõtte kasvule ja meie eesmärk on ettevõtte väärtust kasvatada. See tähendab võimalikku väärtuse kasvu ka investoritele.
#000056
Kindel on, et Eesti Seenefarm omab täna juba reaalselt toimivat kasvatust, uut farmipinda, kvaliteetset kuvandit, sissetöötanud ja kiiresti laienevat turgu ning toiduainete ja toidulisandite turul laiemat pilti nägevaid investoreid,
kelle sekka ootame uusi liitujaid.
#000060
Kasvumaterjali kvaliteet – seened vajavad kasvukeskkonnaks puhast lehtpuu saepuru. Lisafinantseeringu puhul saame investeerida pastöriseerimisseadmesse, mis vähendab ka okaspuidu sekka sattumise riske.
#000064
Personali pädevus ja hoolsus – seened on oma vähenõudlikkuses väga nõudlikud, mistõttu kõik protseduurid eriti seenepakkude nakatamine ja mütseeli käitlemine nõuab kindlate reeglite järgimist. Lisafinantseering
võimaldab tööjõudu täiendada usaldusväärsete ja motiveeritud inimestega.
#000065
Tellimuste arv mitmekordistub – kasvav seenetrend ja teadlikkus ning professionaalsete turundajate kaasamine võib nõudlust lõvilakapulbri või seene kasvupakkude järgi järsult mitmekordistada. Edukas müük on teisalt
#000066
Inimestel saab seentest isu täis – kogemus näitab, et ei saa ja seenepulbri müük on ilmselges tõusujoones. Toidulisandeid tarvitatakse regulaarselt sõltumata sellest, kas inimene muidu üldse seeni sööb. Taimetoitluse
ja veganluse tõusvas trendis peame seda riski väga hästi maandatuks. Samuti on üha olulisem toidu puhtus ja naturaalsus, mille garanteerime.
#000067